stanford-oval/wikipedia huggingface dataset:
The Grand Wall
Kokoonpano

Opie – basso, taustalaulu
Tapio Hautalampi – rummut
Valtteri Isometsä – kitarat
Jussi Harju – kosketinsoitin
Aleksi Martikainen – laulu
Aiheesta muualla

The Grand Wall discogs.com -sivustolla (englanniksi)
Albumi The Grand Wall Encyclopaedia Metallum -sivustolla (englanniksi)
Tim Pigott-Smith

Tim Pigott-Smith (13. toukokuuta 1946 Rugby – 7. huhtikuuta 2017) oli englantilainen näyttelijä, joka esiintyi urallaan useissa elokuvissa ja sarjoissa. Hän teki läpimurtonsa televisiosarjassa Kuningattaren jalokivi vuonna 1984.
Valikoitu filmografia > Elokuvat

Ilmojen ässät (Aces High) (1976)
Sweet William (1980)
Jumalten taistelu (Clash of the Titans) (1981)
Pitkän päivän ilta (The Remains of the Day) (1993)
Valkoinen sulka (The Four Feathers) (2002)
Gangs of New York (2002)
Bloody Sunday – verinen sunnuntai (2002)
Johnny English (2003)
Aleksanteri (Alexander) (2004)
V niin kuin verikosto (V for Vendetta) (2005)
Johnny English – uudestisyntynyt (Johnny English Reborn) (2011)
Nouseva Jupiter (Jupiter Ascending)  (2015)
King Charles III (2017)
Valikoitu filmografia > Televisiosarjat

Doctor Who (1971, 1976)
Fame Is the Spur (1982)
I Remember Nelson (1982)
Struggle (1983–1984)
Kuningattaren jalokivi (The Jewel in the Crown) (1984)
The Chief (1990–1993)
Siveyspoliisi (The Vice) (2001–2003)
Erikoisjoukkue (Spooks) (2002)
Holby Blue (2007)
The Hour (2011)
Downton Abbey (2013)
Aiheesta muualla

Tim Pigott-Smith Elonetissä.
Tim Pigott-Smith Internet Movie Databasessa. (englanniksi)
Tihvinänkarjalaiset

Tihvinänkarjalaiset ovat yksi karjalaisryhmistä. He asuttavat Tihvinän Karjalaa, joka on erillinen karjalaisalue Boksitogorskin piirissä Leningradin alueen kaakkoisosissa. Tihvinän Karjalaan kuului enimmillään 14 kylää. Karjalaiskylät sijaitsevat Tšagodajoen yläjuoksun varrella Klimovon kylähallinnon alaisuudessa. Tsaarinvallan aikana karjalaisten asuttama alue kuului Tihvinän kihlakuntaan, ja sitä ennen nämä maat olivat Tihvinän luostarin omistuksessa. Tihvinän karjalaiset ovat säilyttäneet kielensä ja jopa alueen vähälukuinen nuoriso taitaa sitä. Tihvinän karjalaisia on myös muuttanut työn ja opiskelun perässä läheisiin Tihvinän ja Pikalevon kaupunkeihin ja Jefimovskin taajamaan. Kielentutkija Vladimir Rjagojevin arvioiden mukaan 1970-luvulla Tihvinän karjalaisia oli 2 000 henkeä.
Tihvinänkarjalaisten historia

Karjalaiset ovat eläneet alueellaan jo 400 vuotta. He muuttivat nykyisille asuinalueilleen 1600-luvun alussa Karjalankannakselta Stolbovan rauhan jälkeen. Kannaksen jouduttua luterilaisen Ruotsin vallan alle, alueelta lähti ortodoksista karjalaisväestöä pakoon keskiselle Venäjälle. Suurin osa muutti Tverin alueelle, mutta myös Tihvinään ja Novgorodin seuduille muutti karjalaista väkeä. Tihvinän karjalaiset löysivät uuden kotinsa ilmeisesti jo ennestään tutulta vanhalta kauppatieltä. Tšagodajoki nimittäin laskee Tšagodoštšaan, Tšagodoštša Mologaan, joka taas on Volgan sivujoki. Mologan ja Volgan risteyksessä sijaitsi keskiajalla Holopii gorodok -kauppapaikka, jossa kävi myös karjalaisia kauppiaita.
Perimätiedon mukaan tihvinänkarjalaiset asettuivat ensiksi Opokan kylään, josta he sitten levittäytyivät muualle. Nykyisin Opokan kylää ei enää ole.
Tihvinän karjalaiskyliä

Klimovo (kyläkeskus)
Birtšova (Birjutšovo)
Gorki (Korgorka)
Zabilnja (Zabelino)
Novinka
Dubrovka
Selištšä
Moklokova
Aiheesta muualla

Miän Karjalua on äijä - Tihvinän Karjalassa (Arkistoitu – Internet Archive)
Toulouse Aerospace

Toulouse Aerospace, entinen Montaudran Aerospace tai Aerospace Campus, on kampushanke, joka liittyy ilmailu-, avaruus- ja sulautettujen järjestelmien työhön ja osa Vallée de l’Aérospatiale -aluetta. Se sijaitsee Toulousessa Montaudranin alueella, ja se rakennetaan kokonaan Toulousen metropoleen. Sen pinta-ala on 40 hehtaaria entisen Toulouse-Montaudranin lentokentän paikalla, jolla Aéropostale sai alkunsa.
Kuvaus

Kaupunkisuunnittelija David Mangin johtaa koko hanketta, jonka rakentaminen aloitettiin vuoden 2011 ensimmäisellä neljänneksellä. Université Fédérale Toulouse Midi-Pyrénées yliopiston Institut Clément Ader on perustettu Espace Clémentin muurien sisälle. Ader maaliskuussa 2014 ja vihittiin käyttöön lokakuussa.
26 140 m2:n rakennus B 612 avasi ovensa 1.7.2018.
Manginin hanketta suosittiin sen paikan vuoksi, jonka se antoi Aéropostalen perinnön säilyttämiselle: sille pitäisi varata kymmenen hehtaaria ja tietyt historialliset rakennukset säilytetään (karttahuone, Château Petit Raynal jne.) Envol des pionniers -museo.
Projekti

Kuten onkologian Cancéropôle, tämä edellyttää alan, tässä tapauksessa ilmailun ja avaruuden, koulutuksen ja tutkimuksen tärkeimpien toimijoiden yhdistämistä samaan paikkaan:
Kokoaa yhteen GEA:n kaksi Toulousen ilmailun grandes écoles: ENAC ja SUPAERO – sekä samalla maantieteellisellä alueella sijaitsevat yliopistot ja yliopistoinstituutit: Paul Sabatier -yliopisto, INSA Toulouse ja INPT. Maison de la formation Jacqueline Auriol kokoaa siis saman katon alle kaikki Toulousen kone- ja tuotantotekniikan kurssit ilmailu- ja avaruusalalla (avataan tammikuussa 2022).
Ryhmä 1000 tutkijaa pääasiassa ONERAsta, Airbus Group:stä, CNRS:stä ja CNES:stä.
Pk-yritysten kehittämiseen tarvittavan infrastruktuurin luominen ja yhteisten palvelujen tarjoaminen.
Tämä projekti on jatkoa Rangueil-tieteelliselle kompleksille, jossa ISAE, ENAC, INSA Toulouse, Paul Sabatier -yliopisto, LAAS-CNRS, CNES sijaitsevat... ja lähellä tärkeitä toimijoita, kuten Airbus, Airbus Defence and Space, Thales Alenia Space, Freescale, Latécoère, Siemens VDO Automotive, Thales. Toulouse Aerospace muodostuu siis tästä uudesta kehitteillä olevasta alueesta ja nykyisestä Rangueil-kompleksista. Se on osa jatkoa Toulousesta kansainväliseksi ilmailu- ja avaruuspääkaupungiksi.
kuvagalleria
Ilmakuva paikasta vuonna 1977.
B612 rakennus.
B612 rakennus yksityiskohtaisesti.
Halles de La Cité.
La Cité.
La Cité, sisällä.
l'Envol des pionniers museo.
The Halle de La Machine ja the Minotaure.
Aiheesta muualla

Website of Toulouse Aerospace
Timanttikyyhkyt

| Timanttikyyhkyt |
| --- | --- |
 Timanttikyyhky (Geopelia cuneata)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Timanttikyyhkyt Geopelia  Swainson, 1837
Katso myös
   Timanttikyyhkyt Wikispeciesissä   Timanttikyyhkyt Commonsissa 
Infobox OKNimi-testi OK: 
Timanttikyyhkyt (Geopelia) on kyyhkyjen heimoon kuuluva lintusuku.
Timanttikyyhkyihin (Geopelia) kuuluvia lajeja

Indonesianseeprakyyhky (Geopelia maugei)
Kukkujakyyhky (Geopelia humeralis)
Seeprakyyhky (Geopelia striata)
Timanttikyyhky (Geopelia cuneata)
Vaaleaseeprakyyhky (Geopelia placida)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Geopelia (englanniksi)
To All the Boys: P.S. I Still Love You

| To All the Boys: P> S. I Still Love You |
| --- | --- |

Ohjaaja:  Michael Fimognari
Käsikirjoittaja:  J. Mills Goodloe
Perustuu:  Jenny Hanin romaaniin P.S. Rakastan sinua yhä
Kuvaaja:  Michael Fimognari
Pääosat:  Lana Condor Noah Centineo
Valmistustiedot
Valmistusmaa:  Yhdysvallat
Levittäjä:  Netflix
Kesto:  81 minuuttia
Alkuperäiskieli:  englanti
Edeltäjä:  To All the Boys I’ve Loved Before
Seuraaja:  To All the Boys: Always and Forever
Aiheesta muualla
Virallinen sivusto
IMDb 
Infobox OKNimi-testi OK: 
To All the Boys: P.S. I Still Love You on Michael Fimognarin ohjaama romanttinen komedia, joka sai ensi-iltansa tilausvideopalvelu Netflixissä vuonna 2020. Se on To All the Boys -elokuvatrilogian toinen osa ja perustuu yhdysvaltalaiskirjailija Jenny Hanin romaaniin P.S. Rakastan sinua yhä. Elokuvan pääosia esittävät Lana Condor ja Noah Centineo.
Näyttelijät

| 0 | 1 | 2 |
| --- | --- | --- |
|  Lana Condor  | … |  Lara Jean Song Covey   |
|  Noah Centineo  | … |  Peter Kavinsky   |
|  Jordan Fisher  | … |  John Ambrose McClaren   |
|  Janel Parrish  | … |  Margot Song Covey   |
|  Anna Cathcart  | … |  Katherine ”Kitty” Song Covey   |
|  Trezzo Mahoro  | … |  Lucas James   |
|  Madeleine Arthur  | … |  Chris   |
|  Emilija Baranac  | … |  Genevieve   |
|  Kelcey Mawema  | … |  Emily   |
|  Ross Butler  | … |  Trevor   |
|  John Corbett  | … |  tohtori Covey   |
|  Holland Taylor  | … |  Stormy   |
|  Sarayu Blue  | … |  Trina   |
Timanttikyttä

| Timanttikyttä> Blue Streak |
| --- | --- |
 Elokuvan juliste
Ohjaaja:  Les Mayfield
Käsikirjoittaja:  Michael Berry,   John Blumenthal,   Stephen Carpenter
Tuottaja:  Daniel Melnick,   Allen Shapiro
Säveltäjä:  Edward Shearmur
Kuvaaja:  David Eggby
Leikkaaja:  Michael Tronick
Erikoistehosteet:  John S. Baker
Pääosat:  Martin Lawrence,   Luke Wilson,   Dave Chappelle
Valmistustiedot
Valmistusmaa:   Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:   17. syyskuuta 1999    21. tammikuuta 2000
Kesto:  93 min
Alkuperäiskieli:  englanti
Budjetti:  36 000 000 $
Tuotto:  117 758 500 $
Aiheesta muualla
IMDb 
Elonet
AllMovie
Infobox OKNimi-testi OK: 
Timanttikyttä (Blue Streak) on Les Mayfieldin ohjaama ja Martin Lawrencen tähdittämä komedia, joka julkaistiin vuonna 1999. Martin Lawrencen lisäksi elokuvassa näyttelevät muun muassa Luke Wilson, Dave Chappelle, William Forsythe ja Nicole Ari Parker.
Elokuva oli menestys, sekä Yhdysvalloissa että muualla maailmassa, samoin kuin elokuvan soundtrack, joka on myynyt platinaa julkaisunsa jälkeen. Elokuva tuotti Yhdysvalloissa yli 68 miljoonaa dollaria ja maailmanlaajuisesti lähes 118 miljoonaa dollaria.
Timanttikyttä kuvattiin pääosin Sony Picturesin studioilla Kalifornian Culver Cityssä.
Näyttelijät

| 0 | 1 | 2 |
| --- | --- | --- |
|  Martin Lawrence  | … |  Miles Logan   |
|  Luke Wilson  | … |  Casey   |
|  Peter Greene  | … |  Danny   |
|  Dave Chappelle  | … |  Tulley   |
|  William Forsythe  | … |  Etsivä Hardcastle   |
|  Nicole Ari Parker  | … |  Melissa Green   |
|  Graham Beckel  | … |  Rizzo   |
|  Robert Miranda  | … |  Glen   |
|  Olek Krupa  | … |  Jean LaFleur   |
|  Saverio Guerra  | … |  Benny   |
|  Richard C. Sarafian  | … |  Lou-setä   |
|  Tamala Jones  | … |  Janiece   |
|  Julio Oscar Mechoso  | … |  Etsivä Diaz   |
|  Steve Rankin  | … |  Agentti Gray   |
|  Carmen Argenziano  | … |  Kapteeni Penelli   |
|  John Hawkes  | … |  Eddie   |
Aiheesta muualla

Timanttikyttä Internet Movie Databasessa (englanniksi)
Timanttikyttä Elonet. (suomeksi)
Tupsupöllönen

| Tupsupöllönen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Kirkupöllöset Megascops
Laji::  sanctaecatarinae
Kaksiosainen nimi
 Megascops sanctaecatarinae  Salvin, 1897 
Synonyymit
 Megascops sanctaecatarinaeSalvin, 1897 Ephialtes argentina Schlegel, 1862 (kiistanalainen nimi)  Otus atricapillus argentinus Hekstra, 1982 (kiistanalainen nimi)  Otus choliba maximus Sztolcman, 1926  Otus choliba pintoi Kelso, 1936  (kiistanalainen nimi) 
Katso myös
   Tupsupöllönen Wikispeciesissä   Tupsupöllönen Commonsissa 
Infobox OKNimi-testi OKIUCN-testi OK: 
Tupsupöllönen (Megascops sanctaecatarinae aiemmin Otus sanctaecatarinae) on pöllöihin kuuluva lintu. Sitä tavataan Argentiinassa ja Brasiliassa, missä sen esiintymisalue on laaja ja se on yleinen.
Sen elinpiiriä ovat subtrooppiset ja trooppiset kuivat metsät, pensastot ja arot sekä laidunmaat, puutarhat ja hävitetyt entiset metsät.
Täpläkorvakyyhky

| Täpläkorvakyyhky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Vaikertajakyyhkyt Zenaida
Laji::  auriculata
Kaksiosainen nimi
 Zenaida auriculata  (Des Murs, 1847) 
Katso myös
   Täpläkorvakyyhky Wikispeciesissä   Täpläkorvakyyhky Commonsissa 
Infobox OKNimi-testi OKIUCN-testi OK: 
Täpläkorvakyyhky (Zenaida auriculata) on vaikertajakyyhkyjen sukuun kuuluva kyyhkylintu.
Täpläkorvakyyhky on 22–28 cm pitkä, siipien kärkiväli 13.5–16.3 cm. Painoa sillä on 120–180 grammaa. Yleisväri on harmahtava, vatsapuolelta vaalean punertava. Silmän takana korva-aukon alapuolella on musta täplä.
Täpläkorvakyyhkyä tavataan laajoilla alueilla Etelä-Amerikassa. Täpläkorvakyyhky elää kuivilla pensaikko- ja ruohikkoalueilla ja pesii tiheiköissä. Se on yleinen asutuksen keskellä ja villapelloilla. Se on hyötynyt ihmisen aiheuttamasta elinympäristöjen muutoksesta, ja nykyisin sitä pidetään maanviljelyksen haittalintuna.
Tugelan putoukset

Tugelan putoukset on vesiputous, joka muodostuu viidestä perättäisestä putousvirtaamasta. Se sijaitsee Etelä-Afrikassa KwaZulu-Natalin provinssissa Pohjois-Drakensbergissa, Royal Natalin kansallispuistossa. Alue on Lohikäärmevuorten maastossa. Vesiputouksen putousvirtaamat polveilevat vapaasti. Putouksen kokonaiskorkeus on 948 metriä, mikä on toiseksi eniten maailmassa. Putous on Tugelajoen juoksulla, missä veden virtaus vaihtelee paljolti eri vuoden aikojen välillä. Virtaus saattaa välillä lakata kokonaan kuivimpina aikoina. Putouksen luo pääsee kahden polun kautta.
The Walking Dead (3. tuotantokausi)

| The Walking Dead |
| --- | --- |
 
 DVD-julkaisu
 
Alkuperämaa:   Yhdysvallat
Esittäminen
Verkko:   AMC  FOX
Ensimmäinen esitys:  2012-10-1414. lokakuuta 2012
Viimeinen esitys:  2013-03-3131. maaliskuuta 2013
Esitysten määrä:  16
DVD- ja Blu-ray-julkaisu
 Yhdysvallat:  2013-08-2727. elokuuta 2013
 Eurooppa:  2013-09-3030. syyskuuta 2013
 Australia:  2013-09-2525. syyskuuta 2013
Kaudet
 ← Edellinen 2. tuotantokausi Seuraava → 4. tuotantokausi
 Luettelo televisiosarjan The Walking Dead jaksoista
Yhdysvaltalaisen televisiosarjan The Walking Deadin kolmas tuotantokausi alkoi 14. lokakuuta 2012 ja päättyi 31. maaliskuuta 2013. Sarja perustuu samannimiseen sarjakuvaan. Suomessa esitys alkoi 21. lokakuuta 2012 ja päättyi 7. huhtikuuta 2013.
Juoni

Kausi alkaa kahdeksan kuukautta edellisen kauden päättymisen jälkeen. Selviytyjät ovat selvinneet talven yli ja Lori on viimeisimmillään raskaana. Ryhmä löytää hylätyn vankilarakennuksen, jonne he aikovat asettua, ensiksi he tappavat suuren määrän zombeja eli kulkijoita. Vankilasta löytyy vankeja elossa.
Sillä välin Andrea ja Michonne (nähtiin 2. kauden lopulla) etsivät turvapaikkaa ja päätyvät lopulta salaperäiseen Woodburyyn, jossa asuu myös Darylin kauan kadoksissa ollut veli Merle Dixon.
Näyttelijät > Päänäyttelijät

| 0 | 1 | 2 |
| --- | --- | --- |
|  Andrew Lincoln  | … |  Rick Grimes   |
|  Sarah Wayne Callies  | … |  Lori Grimes, Rickin vaimo ja heidän lapsensa Carlin äiti   |
|  Laurie Holden  | … |  Andrea, kansalaisoikeuksienajaja   |
|  Norman Reedus  | … |  Daryl Dixon   |
|  Steven Yeun  | … |  Glenn Rhee   |
|  Lauren Cohan  | … |  Maggie Greene   |
|  Chandler Riggs  | … |  Carl Grimes, Rickin ja Lorin poika   |
|  Danai Gurira  | … |  Michonne   |
|  Michael Rooker  | … |  Merle Dixon   |
|  David Morrissey  | … |  Kuvernööri   |
|  Melissa McBride  | … |  Carol Peletier   |
|  Scott Wilson  | … |  Hershel Greene   |
Näyttelijät > Sivuroolit

| 0 | 1 | 2 |
| --- | --- | --- |
|  Emily Kinney  | … |  Beth Greene   |
|  Jose Pablo Cantillo  | … |  Caesar Martinez   |
|  Dallas Roberts  | … |  Milton Mamet   |
|  Travis Love  | … |  Shumpert   |
|  Lew Temple  | … |  Axel   |
|  Vincent Ward  | … |  Oscar   |
|  Daniel Thomas May  | … |  Allen   |
|  Chad L. Coleman  | … |  Tyreese   |
|  Sonequa Martin-Green  | … |  Sasha   |
|  Tyler Chase  | … |  Ben   |
|  Melissa Ponzio  | … |  Karen   |
|  IronE Singleton  | … |  Theodore "T-Dog" Douglas   |
|  Markice Moore  | … |  Andrew   |
|  Alexa Nikolas  | … |  Haley   |
|  Lawrence Kao  | … |  Tim   |
|  Arthur Bridgers  | … |  Crowley   |
|  Donzaleigh Abernathy  | … |  Dr. Stevens   |
|  Julio Cesar Cedillo  | … |  Lieutenant Welles   |
|  Nick Gomez  | … |  Tomas   |
|  Theodus Crane  | … |  Big Tiny   |
|  Lennie James  | … |  Morgan Jones   |
|  Emma Bell  | … |  Amy   |
|  Jon Bernthal  | … |  Shane Walsh   |
|  Jeryl Prescott Sales  | … |  Jacqui   |
|  Andrew Rothenberg  | … |  Jim   |
Vastaanotto

Tuotantokausi on saanut ylistäviä arvioita. Sillä on Rotten Tomatoes-sivustolla 93 % arvosana 30:sta arviosta ja Metacriticissä 82/100 19 arviosta. Eric Goldman antoi IGN:n sivuilla kaudelle arvosanaksi 8/10.
Tugendbund

Tugendbund (saksaa, suom. 'hyveliitto') oli saksalainen siveellis-tieteellinen yhdistys, jonka perusti Königsbergissä 1808 joukko upseereja, virkamiehiä ja oppineita. Sen tarkoituksena oli kohottaa henkisesti vuosien 1806–1807 kansallisen onnettomuuden lannistamia mieliä, herättää kansassa isänmaanrakkautta ja muita hyviä ominaisuuksia. Tarkoituksena oli valmistautua vastaiseen vapaustaisteluun Napoleonia vastaan. Se herätti kuitenkin pian Napoleonin epäluuloja, ja joulukuussa 1809 se hajotettiin, ennen kuin se vielä oli ehtinyt saavuttaa käytännön tuloksia.
Tupsumadot

| Tupsumadot |
| --- | --- |
 Tupsumadon rakenne
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Tupsumadot Phoronida  Hatschek, 1888
Heimo
 Phoronidae 
Katso myös
   Tupsumadot Wikispeciesissä   Tupsumadot Commonsissa 
Infobox OKNimi-testi OK: 
Tupsumadot eli hevosenkenkämadot (Phoronida) on eläinkunnan pääjakso, johon kuuluvia lajeja tunnetaan kaikkiaan 15. Ne ovat pieniä ja elävät paikoillaan merten pohjaliejussa. Matomaisen ruumiinsa ympärille tupsumadot erittävät suojaputken. Suuta ympäröi hevosenkengän muotoinen lonkerotupsu.
Thure Öberg

Thure Fritiof Öberg (21. maaliskuuta 1872 Tukholma – 12. syyskuuta 1935 Helsinki) oli ruotsalaissyntyinen koristemaalari, joka nimitettiin Helsingin Arabian tehtaiden ensimmäiseksi taiteilijaksi vuoden 1895 paikkeilla. Hän toimi yrityksen palveluksessa kuolemaansa 1935 saakka.
Thure Öberg aloitti uransa Ruotsissa Rörstrandin posliinitehtaalla, joka omisti myös vuonna 1873 perustetun Arabian tehtaat. Alkuvuosina Arabiassa tehtiin Rörstrandilta saatuja astiamalleja ja niiden koristeluja, mutta Öbergin palkkauksen myötä haluttiin kehittää suomalaistehtaalle myös omia astiamalleja.
Öberg taisi monia keramiikan koristelutekniikoita, mutta hänen suosikkinsa oli tanskalaisen Arnold Krogin menetelmä piirtää kuvioita väriliiduilla lasitteen alle. Öbergin lempiaiheiksi muodostuivat suomalaiset maisemat.
Öberg suunnitteli Arabian esiintymisen Pariisin maailmannäyttelyssä vuonna 1900. Sinne valmistui muun muassa uusi koristelautassarja, jonka koristekuvioina oli koboltinsinisiä, kuparipainomenetelmällä jäljennettyjä Öbergin piirroksia suomalaisista linnoista ja kuuluisista maisemista. Astiasto voitti muotoilustaan ensimmäisenä suomalaistuotteena kansainvälisen kultamitalin.
Thure Öbergin pojanpoika oli ruotsalainen kuvataiteilija ja keraamikko Eje Öberg (1929–2000).
Aiheesta muualla

Nokela, Leena: ”Thure Öberg : Arabian ensimmäinen taiteilija”, Avotakka 16/1982 s. 56–57, 59
Tunnus (morfologia)

Tunnus ilmaisee morfologista kategoriaa. Sen avulla sanan perusvartalosta muodostetaan alivartaloita. Suomen kielessä on nomineilla monikon tunnus, joka on nominatiivissa t, muissa taivutusmuodoissa i: talo-t, talo-i-ssa. Verbeissä on pääluokan, moduksen (tapaluokan) ja tempuksen (aikamuodon) tunnus. Aktiivilla ei ole tunnusta, passiivilla on tunnus -ta(an)/tä(än), -da(an)/dä(än), joka on voinut assimiloitua eli sulautua edellisen äänteen kanssa (tullaan, mennään). Imperfektillä on tunnus i: men-i-mme. Potentiaalin tunnus on -ne: laula-ne-e. Konditionaalin tunnus on -isi: tul-isi-t. Tunnuksia voi olla peräkkäin: lauletta-isi-in.
Tukholman poliisitalo

Poliisitalon eteläinen julkisivu.
Tukholman poliisitalo on Tukholman keskustassa Kungsholmenin saarella sijaitseva rakennuskompleksi, jossa toimii Tukholman läänin poliisiviranomaisen ja valtakunnan poliisihallinnon päämaja. Poliisitalon osoite on Kungsholmsgatan 33–47.
Poliisitalon vanhin osa rakennettiin vuosina 1903–1911, ja sen on suunnitellut arkkitehti Gustaf Lindgren. Arkkitehtuurihistorioitsija Fredric Bedoiren mukaan se on tyyliltään ruotsalainen vastine siirtomaissa suosituille mahtipontisille hallintorakennuksille, joiden ulkonäkö pyrki korostamaan esivallan auktoriteettia. Tyylissä on myös vaikutteita karoliiniajan arkkitehtuurista. Rakennusta laajennettiin vuonna 1938 Carl Melinin suunnittelemalla osalla ja myöhemmin useilla muilla lisärakennuksilla. Lennart Kolten suunnittelema valtakunnanpoliisihallinnon kolmiosainen talo rakennettiin 1971–1975. Sen tieltä purettiin Kruununprinsessa Loviisan lastensairaala.
Tomáš Hamara

| Tomáš Hamara> Henkilötiedot |
| --- | --- |
Syntynyt: 9. maaliskuuta 2004 (ikä 20) Praha, Tšekki
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  182 cm
Paino:  87 kg
Seura
Seura (P):  Ottawa Senators
Sarja:  NHL
Nyk. seura:  Kitchener Rangers (OHL)
Pelinumero:  90 / 9
Pelaajaura
Pääsarjaura:  2021–
Aik. seurat:  Tappara (SML)
NHL-varaus:  87. varaus, 2022 Ottawa Senators
Tomáš Hamara (s. 9. maaliskuuta 2004 Praha, Tšekki) on tšekkiläinen jääkiekkopuolustaja, joka pelaa OHL-joukkue Kitchener Rangersissa. Hänellä on tulokassopimus NHL-seura Ottawa Senatorsin kanssa.
Ura > Seuraura

Hamara on HC Sparta Prahan kasvatti. Hän voitti kaudella 2017–2018 seuran C-nuorten sisäisen tehotilaston lukemalla +29. Hamara muutti jo 14-vuotiaana yksin Suomeen ja siirtyi viikon mittaisen try-outin kautta Tapparan organisaatioon kaudeksi 2018–2019. Hän voitti kauden päätteeksi C-nuorten SM-pronssia. Kaudella 2019–2020 Hamara oli seuran B-nuorten tehokkain puolustaja tehoilla 10+22=32, joilla hän sijoittui koko B-nuorten SM-sarjan puolustajien pistepörssissä neljänneksi.
Kaudella 2020–2021 Hamara nousi Tapparan SM-liigarinkiin. Hän esiintyi joukkueessa vain 16-vuotiaana harjoituskaudella, mutta Hamara pelasi koko sarjakautensa kuitenkin vielä seuran U20-joukkueessa. Toukokuussa 2021 hän teki Tapparan kanssa kolmivuotisen SM-liigasopimuksen. Kaudella 2021–2022 Hamara sai tililleen ensimmäisen miesten pääsarjaottelunsa vain 17-vuotiaana Mestarien liigan neljännellä kierroksella 6. syyskuuta 2021 sveitsiläistä HC Luganoa vastaan. Hänet merkittiin Tapparan nelospuolustajapariin Saku Salmisen viereen. Hamara jäi ottelussa kuitenkin ilman peliaikaa. SM-liigadebyyttinsä hän teki runkosarjan toisella kierroksella 11. syyskuuta 2021 vieraissa Vaasan Sportia vastaan. Hamara merkittiin Tapparan seitsemänneksi puolustajaksi. Hän sai ensimmäiset jääaikansa pääsarjatasolla, kun Hamara pelasi ottelussa 7.54 minuuttia. Hän pelasi kauden aikana Tapparan SM-liigajoukkueessa kaikkiaan 24 runkosarjaottelua tehden kaksi syöttöpistettä ja kaksi playoff-ottelua ilman tehopisteitä. Hamara voitti kauden päätteeksi Suomenmestaruuden. CHL:ssä hän pelasi neljä ottelua ilman tehopisteitä. Hän voitti CHL-hopeaa. Hamara pelasi kauden aikana myös kaksi ottelua lainalla Mestis-joukkue KeuPa HT:ssä tammikuussa 2022.
Ottawa Senators varasi Hamaran kolmannella kierroksella 87. pelaajana NHL:n varaustilaisuudessa 2022. Samana kesänä hänet varasi myös OHL-joukkue Kitchener Rangers 26. pelaajana CHL:n varaustilaisuudessa. Vain viikko NHL-varauksensa jälkeen Hamara teki Senatorsin kanssa kolmivuotisen tulokassopimuksen. Elokuussa hänen vahvistettiin siirtyvän kaudeksi 2022–2023 Rangersin OHL-joukkueeseen.